**Ръководство за кандидатстване за Международната стипендия за преподаватели по китайски език 2024**

С цел задоволяване на нарастващото търсене в международната общност на учители по китайски език и подпомагане на обучението по китайски език в други страни, Центърът за езиково образование и сътрудничество (CLEC) е създал Международна стипендия за преподаватели по китайски език (наричана по-долу „стипендията“) за бъдещи квалифицирани преподаватели по китайски език, които да преподават в своите страни. Институти Конфуций, независими Класни стаи „Конфуций“, определени HSK изпитни центрове, чуждестранни обрзователни институции, катедри по китайски език на чуждестранни университети или образователни програми за преподаватели по китайски език, професионални асоциации за обучение по китайски език, китайски посолства (консулства) в чужбина - всички наричани по-долу „препоръчващи институтиции“, могат да препоръчват отлични ученици и в момента наети преподаватели по китайски език за обучение по специалността Преподаване на китайски език за чужденци или свързани програми в китайски университети - наричани по-долу „приемащи институции“.

**I. ИЗИСКВАНИЯ**

а) некитайско гражданство;

б) кандидатите трябва да бъдат приятелски настроени към Китай, да нямат криминално досие и да спазват законите и наредбите на китайското правителство и правилата и разпоредбите на приемащата институтция;

в) добро физическо и психическо здраве и с добър академично и поведенческо представяне;

г) интерес към работа в обучението по китайски език и свързаните с него области;

д) на възраст между 16 и 35 години (считано от 1 септември 2024 г.), възрастовата граница се вдига до 45 години за кандидатите, които в момента работят като учители по китайски език, но по принцип е до 25 години за кандидат-бакалаври.

**II. ВИДОВЕ СТИПЕНДИИ И ИЗИСКВАНИЯ**

A. Стипендии за преподаватели по китайски език

а) Стипендия за **докторска степен** по Преподаване на китайски език за чужденци

Програмата започва през септември 2024 г. и предоставя стипендия за максимум четири учебни години.

Кандидатите трябва да имат магистърска степен по специалности като Преподаване на китайски като чужд език, лингвистика, преподаване на китайски език за чужденци или други дисциплини, свързани с образование. Кандидатите трябва да имат минимален резултат от 200 точки на теста HSK (ниво 6), и 60 на теста HSKK (ниво напреднали).

Приоритет ще се дава на кандидатите, които могат да предоставят трудов договор за преподаване в институция след завършване на обучението си в Китай или доказателство със същия смисъл.

б) Стипендия за **магистърска степен** по Преподаване на китайски език за чужденци

Програмата започва през септември 2024 г. и предоставя стипендия за максимум две учебни години.

Кандидатите трябва да имат бакалавърска степен и да имат резултат от минимум 210 точки на теста HSK (ниво 5), както и 60 на теста HSKK (средно ниво).

Приоритет ще се дава на кандидатите, които могат да предоставят трудов договор за преподаване в институция след завършване на обучението си в Китай или доказателство със същия смисъл.

в) Стипендия за **бакалавърска степен** по Преподаване на китайски език за чужденци

Програмата започва през септември 2024 г. и предоставя стипендия за максимум от четири учебни години.

Кандидатите трябва да имат диплома за средно образование и резултат от минимум 210 точки на теста HSK (ниво 4), както и 60 на теста HSKK (средно ниво).

г) Стипендия за **едногодишно обучение**

Програмата започва през септември 2024 г. и предоставя стипендия за максимум единадесет месеца.

За специалността **Преподаване на китайски език за чужденци** кандидатите трябва да имат минимален резултат от 270 точки на теста HSK (ниво 3) и се изисква резултат от теста HSKK.

За специалностите **китайски език и литература, китайска история или китайска философия**, кандидатите трябва да имат минимален резултат от 180 точки на теста HSK (ниво 4) и 60 точки на теста HSKK (средно ниво).

За специалността **китайски език** кандидатите трябва да имат минимален резултат от 210 точки на теста HSK (ниво 3). Приоритет ще бъде даден на кандидатите, които предоставят и резултат от теста HSKK.

д) Стипендия за **обучение за един семестър**

Програмата започва през септември 2024 г. или март 2025 г. и предвижда стипендия за максимум пет месеца.

За специалностите **преподаване на китайски език за чужденци, китайски език и литература, китайска история или китайска философия**, кандидатите трябва да имат минимален резултат от 180 точки на теста HSK (ниво 3),като се изисква и резултат от теста HSKK.

За специалностите **традиционната китайска медицина и културата тайчи** от кандидатите се изисква да предоставят резултат от теста HSK. Приоритет ще бъде даден на кандидатите, които предоставят и резултат от теста HSKK.

е) Стипендия за четириседмично обучение *(тази стипендия не се поддържа от Институт Конфуций - София)*

Програмата започва през юли или декември 2024 г. и предвижда четири седмици стипендия.

За специалностите китайски език, традиционна китайска медицина, тайчи култура, китайски език плюс престой в китайско семейство, от кандидатите се изисква да предоставят резултати от теста HSK. Програмата може да бъде организирана от препоръчваща институция с 10-15 участници в група. Преди пътуването, подробен план за обучение се изготвя след консултация с приемащите институции и такъв план трябва да бъде предаден на CLEC за одобрение.

Б. Съвместни стипендии

**Съвместните стипендии се финансират съвместно от CLEC и образователните отдели, университети или приемащи институции.** Информация за методите на приемане, правилата и броя на стипендиите ще бъде налична на уебсайта на Международната стипендия за преподаватели по китайски език.

C. **Стипендия за онлайн програми**

а) Онлайн програма за **едногодишно обучение** по китайски език започва през септември или март всяка година. Изисква се резултат от 180 точки на теста HSK (ниво 3) и приоритет ще бъде даден на кандидатите, които предоставят и резултат от теста HSKK.

б) Онлайн програма за **едносеместриално обучение** по китайски език започва през септември или март всяка година. Като цяло, кандидатите трябва да имат HSK резултат (без конкретни изисквания за ниво или резултат).

в) За специални програми за онлайн обучение, моля, консултирайте се със съответните приемащи институции за изискванията и кандидатстването.

**III. ПРОЦЕДУРИ ПО КАНДИДАТСТВАНЕ**

Онлайн регистрацията ще бъде достъпна от **1 март 2024 г.** на сайтa на Международната стипендия за преподаватели по китайски език[**www.chinese.cn**](http://www.chinese.cn). Може да потърсите препоръчващи и приемащи институции; да подадете документите си за кандидатстване онлайн; както и да следите процеса на кандидатстване. Приетите стипендианти трябва да потвърдят с приемащите институции съответните процедури за обучение в Китай и да се регистрират в приемащите институции на посочените дати според т.нар. писмо за приемане.

**Крайни срокове за кандидатстване (Пекинско време):**

а) **За програми, започващи през юли**, кандидатите трябва да подадат своите апликации преди **15 април** и препоръчващите институции и приемащите институции трябва да прегледат заявленията преди 25 април.

б) **За програми, започващи през септември**, кандидатите трябва да подадат своите апликации преди **15 май** и препоръчващите и приемащите институции трябва да прегледат заявленията преди 25 май.

в) **За програми, започващи през декември**, кандидатите трябва да подадат своите апликации преди **15 септември** и препоръчващите и приемащите институции трябва да прегледат заявленията преди 25 септември.

г) **За програми, започващи през март 2025 г.,** кандидатите трябва да подадат своите апликации преди **31 октомври** 2024 г. и препоръчващи институции и приемащите институциите трябва да прегледат заявленията преди 10 ноември 2024 г.

CLEC ще възложи на експертна група да прегледа заявленията. Решенията ще се вземат въз основа на резултатите от HSK и HSKK, разпределението на кандидатите по държави, както и други фактори. Резултатите ще бъдат обявени около три месеца преди началото на съответната програма. *(Забележка от офиса на Институт Конфуций - София: През последните няколко години, резултатите излизат в първите дни на месец юли.)*

**IV. Процедури по отношение на работещи преподаватели по китайски език и победителите в състезанието „Китайски езиков мост“:**

а) Работещи в момента преподаватели по китайски език

Работещи в момента преподаватели по китайски език, трябва да предоставят доказателство за заетост и препоръка от работодател.

б) Победители в състезанието „Китайски езиков мост“

Победителите в състезанието „Китайски езиков мост“, които са получили сертификат за Международната стипендия за преподаватели по китайски език, трябва да го подадат заедно с останалите необходими документи директно към приемащите институции, на сайта на Международната стипендия за преподаватели по китайски език.

За допълнителни въпроси, моля пишете на chinesebridge@chinese.cn.

**V. ПРЕПОРЪЧВАЩИ ИНСТИТУЦИИ И ПРИЕМАЩИ ИНСТИТУЦИИ**

Препоръчващите институции и приемащите институции, в съответствие с настоящото Ръководство, предоставят консултантски услуги, препоръчителни услуги и услуги, свързани със записване/приемане на кандидати.

**VI. ДРУГИ**

a) По принцип, кандидати, които са получили подобна стипендия през последните три години, нямат право да кандидатстват за програмите за обучение за един семестър и една година.

б) Моля, свържете се с приемащите институции за учебна програма и списък на изучаваните предмети.

в) Кандидатите трябва да са запознати със специфичните критерии и срокове за регистрация, и трябва да представят необходимите документи.

г) Кандидатите, които кандидатстват за научна степен, подлежат на годишна оценка съгласно „Процедурите за годишна оценка на международната стипендия за преподаватели по китайски език.”

д) За въпроси, свързани със записване и приемане, моля, свържете се с приемащите институции.

е) Стипендиантите, които: не преминат медицинския преглед преди записване; напуснат учебното заведение преди завършване на програмата; не се регистрират в университета без предварително да са получили разрешение за това; или прекъснат обучението си, ще бъдат лишени от стипендията си.

**VII. КОНТАКТИ**

Отдел за стипендии

Имейл: scholarships@chinese.cn

Тел: +86-10-58595743

+86-10-58595999 (Азия, Африка)

+86-10-58595973 (Америка, Океания)

+86-10-58595727 (Европа)

**VIII. ПРИЛОЖЕНИЯ**

1. Покритие и критерии на стипендиите

2. Документи за кандидатстване

Център за езиково обучение и сътрудничество (CLEC)

януари 2024 г.

*Приложение 1*

**Покритие и критерии за Международната стипендия за преподаватели по китайски език**

Стипендията покрива таксите за обучение, настаняване, месечна издръжка (с изключение на четириседмичната стипендия) и пълна медицинска застраховка.

а) Приемащите институции използват таксите за обучение за обучението и грижата за стипендиантите, културни дейности и изпитите HSK. Стипендиите за онлайн програмите покриват само таксите за обучение.

б) Приемащите институции използват таксите за настаняване, за да предоставят на стипендиантите безплатно настаняване в кампуса на университета (обикновено двойни стаи). Стипендиантите могат да живеят и извън кампуса, ако направят заявка и получат разрешение от приемащата институция. В този случай, стипендиантите, които живеят извън кампуса, имат право на надбавка за настаняване от RMB 1000 на човек за месец за докторанти и RMB 700 на човек за месец за стипендиантите от останалите програми, като тези надбавки биват изплащани на месечна/четиримесечна база от приемащата институция.

в) Издръжката се осигурява от приемащите институции на месечна база. Издръжката за бакалаври, обучаващи се за една академична година и за един семестър е RMB 2500 на човек. За магистри е RMB 3000 на човек, а за докторанти е RMB 3500 на човек.

Стипендиантите трябва да се регистрират в университета в рамките на предвидения период, записан в „писмото за приемане“, в противен случай тяхната стипендия ще бъде отнета. Студенти, които са записани преди 15-то число вкл. от месеца, имат право на пълната издръжка за този месец, докато тези, които се запишат след 15-то число на съответния месец, имат право на половината от сумата.

По време на периода на обучение за всеки студент, който отсъства от Китай поради лични причини за повече от 15 дни (без зимните и летните ваканции), издръжката по време на отсъствието му ще бъде преустановена.

За ученици, които преустановят или отпаднат от обучението си по лични причини или са обект на дисциплинарни наказания от страна на приемащата институция, издръжката ще бъде прекратена на датата на такова преустановяване, отпадане или когато се обяви решението за такова наказание.

Издръжката на стипендиантите, на които им предстои дипломиране, се изплаща още половин месец след датата на дипломиранете, определена от приемащата институция.

г) Пълна медицинска застраховка се закупува от приемащите институции в съответствие със съответните разпоредби за чуждестранни лица, обучаващи се в Китай, определени от Министерството на образованието на Китай. Застрахователната премия на човек е: RMB 100 за четириседмичните програми; RMB 400 за програмите за един семестър; и RMB 800 на година за стипендиантите, които се обучават за период от над една академична година.

*Приложение 2*

**Документи за кандидатстване за международна стипендия за преподаватели по китайски език**

А. За всички кандидати:

а) сканирано копие на първата страница от паспорта;

б) сканирано копие на сертификатите от HSK и HSKK (с валидност две години от датата на явяване);

в) препоръка от ръководителя на препоръчващата институция.

Б. За кандидати за научна степен:

г) Диплома за най-високо завършено образование (или документ за очаквано завършване) + академична справка и съответните им преводи на английски (от преводаческа агенция) със заверка и апостил;

д) Кандидатите за стипендия за докторска степен трябва да предоставят 2 препоръки от професори или доценти или експерти с еквивалентни професионални титли в съответните области и лично мотивационно писмо от 3000 йероглифа на китайски (вкл. познания за планираната област на обучение и предложение за изследване/проучване). Приоритет ще бъде даден на кандидати, които могат да предоставят трудов договор с учебна институция след завършване на тяхното обучение в Китай или доказателство със същия смисъл.

е) Кандидатите за стипендия за магистри трябва да предоставят 2 препоръки от професори или доценти. Приоритет ще се дава на кандидатите, които могат предоставят трудов договор с учебна институция след завършване на обучението си в Китай или доказателство със същия смисъл.

В. Кандидатите, които в момента работят като учители по китайски език, трябва да представят доказателство за работа, както и препоръка от работодателя.

Г. Кандидатите на възраст под 18 години трябва да предоставят подписани заверени документи от техните определени законни настойници в Китай.

Д. Кандидатите трябва да предоставят и допълнителни документи, ако такива бъдат изискани от приемащите институции.